Γεγονότα Νοεμβρίου 2011

Παρατίθενται παρακάτω σημαντικά γεγονότα απ' όλο τον κόσμο που συνέβησαν το μήνα Νοέμβριο του 2011, συνοδευόμενα από τις πηγές μέσω των οποίων μεταδόθηκαν. 

## 1η Νοεμβρίου
;Οικονομία και επιχειρήσεις
*Το Εθνικό Στατιστικό Γραφείο του Ηνωμένου Βασίλειου δημοσιοποιεί στοιχεία που καταδεικνύουν ότι το ΑΕΠ αυξήθηκε κατά 0,5% σε σύγκριση με 0,1% για το προηγούμενο τρίμηνο. (BBC)
*Ο Μάριο Ντράγκι διαδέχεται τον Ζαν-Κλωντ Τρισέ στο αξίωμα του Προέδρου της Ευρωπαϊκής Κεντρικής Τράπεζας. (Reuters)

;Διεθνείς σχέσεις
*Ο νεοεκλεγείς Πρόεδρος του Κιργιστάν Αλμαζμπέκ Αταμπάγιεφ, δηλώνει ότι δεν πρόκειται να ανανεωθεί η ενοικίαση της αμερικανικής αεροπορικής βάσης στο Μανάς μετά τη λήξη της το 2014. (AP μέσω''Washington Post'') 

;Επιστήμη
*Η Κίνα εκτοξεύει το μη επανδρωμένο διαστημόπλοιο Shenzhou 8, με σκοπό να συνδεθεί μέσω ρομπότ με το Tiangong 1. (BBC)

;Αθλητισμός
*Στην ιππασία, ο γαλλικός ίππος Ντουναντέν κερδίζει το Melbourne Cup για το 2011. (ABC News Australia)

## 2 Νοεμβρίου
;Πολιτική
*Συναντώνται στις Κάννες με τον Γιώργο Παπανδρέου ο Γάλλος Πρόεδρος Νικολά Σαρκοζί και η Γερμανίδα καγκελάριος Άνγκελα Μέρκελ. Οι δύο ηγέτες σε κοινή δήλωσή τους με μορφή τελεσιγράφου τονίζουν ότι η έκτη δόση του δανείου προς την Ελλάδα θα εκταμιευθεί μόνον εάν η Ελλάδα κυρώσει το σύνολο των αποφάσεων που ελήφθησαν στη σύνοδο κορυφής της 27ης Οκτωβρίου. Σχολιάζοντας το δημοψήφισμα που προανήγγειλε ο Παπανδρέου, οι Ευρωπαίοι ηγέτες λένε ότι το ερώτημα θα αφορά όχι τη δανειακή σύμβαση, αλλά την παραμονή ή όχι της Ελλάδας στο ευρώ. (Τα Νέα)

;Τέχνες και πολιτισμός
*Το Βραβείο Γκονκούρ απονέμεται στον Αλεξίς Ζενί για το πρώτο του μυθιστόρημα *Η γαλλική τέχνη του πολέμου*. (Εξπρές)

## 3 Νοεμβρίου
;Πολιτική
*Πολιτική κρίση στην Ελλάδα 2011:
**Συνεδριάζει η Κοινοβουλευτική Ομάδα του ΠΑΣΟΚ, έπειτα από τη συνεδρίαση του υπουργικού συμβουλίου. Η μετάδοση της συνεδρίασης από την τηλεόραση (το Κανάλι της Βουλής) διακόπτεται αιφνιδιαστικά όταν τοποθετούνται οι υπόλοιποι βουλευτές της συμπολίτευσης. Η Βάσω Παπανδρέου δήλωσε ότι ο Πρωθυπουργός είναι εκτός τόπου και χρόνου. (Πρώτο Θέμα)
**Ο Πρωθυπουργός Γ. Παπανδρέου αρνείται να παραιτηθεί και δηλώνει ότι είναι έτοιμος να συνεργαστεί με την αντιπολίτευση. (Τα Νέα)
**Ο αντιπρόεδρος της ελληνικής κυβέρνησης Ευάγγελος Βενιζέλος δηλώνει ότι δεν πρόκειται τελικά να διεξαχθεί το δημοψήφισμα που εξήγγειλε ο Πρωθυπουργός Γιώργος Παπανδρέου στις 31 Οκτωβρίου, και το οποίο πυροδότησε εγχώριες και διεθνείς αντιδράσεις. (in.gr)
**Ο πρόεδρος της ΝΔ Αντώνης Σαμαράς, σε ομιλία του κατά τη συζήτηση στη Βουλή για την παροχή ψήφου εμπιστοσύνης στην κυβέρνηση, ζητά την παραίτηση του Πρωθυπουργού και τη διεξαγωγή εκλογών. Ο αρχηγός της ΝΔ αποχωρεί από τη συζήτηση για την ψήφο εμπιστοσύνης στην κυβέρνηση του ΠΑΣΟΚ. (in.gr)
**Η ΓΓ του ΚΚΕ Αλέκα Παπαρήγα ζητά την άμεση διεξαγωγή εκλογών από υπηρεσιακή κυβέρνηση, απορρίπτοντας οποιαδήποτε άλλη λύση. (Το Βήμα)
**Ο πρόεδρος του ΛΑΟΣ Γιώργος Καρατζαφέρης κατηγορεί το ΠΑΣΟΚ και τη ΝΔ ότι ζουν και κινούνται στον αστερισμό της παράνοιας, ενώ ο αρχηγός του ΣΥΡΙΖΑ Αλέξης Τσίπρας, μίλησε για πρωθυπουργικό ελιγμό. Από την πλευρά της, η πρόεδρος της Δημοκρατικής Συμμαχίας Ντόρα Μπακογιάννη ζήτησε από τα κόμματα να συμφωνήσουν σε κυβέρνηση εθνικής ενότητας. (Σκάι) 
*Πρόεδρος του Καμερούν ορκίζεται για 6η συνεχή θητεία ο Πολ Μπιγιά. (RTV)

;Ένοπλες συγκρούσεις και επιθέσεις
*Στη Συρία, 20 άμαχοι σκοτώνονται από τα πυρά των δυνάμεων ασφαλείας στην πόλη Χομς, μία ημέρα μετά την αποδοχή του αραβικού σχεδίου για τον τερματισμό της καταστολής. (Εξπρές)

;Τραγωδίες
*Καταιγίδα έπληξε το Ομάν με απολογισμό τουλάχιστον 14 νεκρούς και 200 τραυματίες. (Ζούγκλα) 

;Οικονομία
*Κρίση χρέους στην Ευρωζώνη:
**Αρχίζει η σύνοδος κορυφής της G-20 στις Κάννες της Γαλλίας, με τις συζητήσεις να εστιάζουν στη συνεχιζόμενη κρίση χρέους στις χώρες που ανήκουν στη Ζώνη του ευρώ. (BBC News)

## 4 Νοεμβρίου
;Ένοπλες συγκρούσεις και επιθέσεις
*Στη Νιγηρία σε σωρεία τρομοκρατικών επιθέσεων με βόμβες σε εκκλησίες, πλατείες και σε αστυνομικό τμήμα σκοτώνονται τουλάχιστον 63 άνθρωποι. (Sigma Live)

;Τραγωδίες
*Τουλάχιστον 10 άτομα σκοτώνονται σε καραμπόλα 26 αυτοκινήτων στη νοτιοδυτική Αγγλία, ενώ άλλα 40 τραυματίζονται. (star.gr)

;Τέχνες και πολιτισμός
*Εκατομμύρια Μουσουλμάνοι ξεκινούν τους εορτασμούς του Χατζ, του ετήσιου προσκυνήματος στην ιερή πόλη της Μέκκας. (Radio Free Europe)

;Πολιτική
*Ψήφο εμπιστοσύνης με 153 υπέρ και 145 ψήφους κατά από τη Βουλή λαμβάνει η ελληνική κυβέρνηση με Πρωθυπουργό τον Γιώργο Παπανδρέου με την άτυπη προϋπόθεση ο τελευταίος να προχωρήσει άμεσα σε σχηματισμό νέας με διευρυμένη κοινοβουλευτική σύνθεση και πρωθυπουργό κοινής αποδοχής. (Πρώτο Θέμα)

;Επιστήμη
*Η Διεθνής Ένωση Καθαρής και Εφαρμοσμένης Χημείας (IUPAC) συμφωνεί στα ονόματα για 3 χημικά στοιχεία που δημιουργήθηκαν εργαστηριακά πριν από μερικά χρόνια και αναφέρονταν μέχρι σήμερα με τον ατομικό αριθμό τους. Πρόκειται για το νταρμστάντιο, το ρεντγκένιο και το κοπερνίκιο, με ατομικούς αριθμούς 110, 111 και 112 αντίστοιχα. (madata.gr)

## 5 Νοεμβρίου
;Ένοπλες συγκρούσεις και επιθέσεις
*Η ισλαμική οργάνωση Μπόκο Χαράμ αναλαμβάνει την ευθύνη για τις επιθέσεις της 4ης Νοεμβρίου στην Νταματούρου, που στοίχισαν τη ζωή σε τουλάχιστον 63 ανθρώπους. (BBC)

;Νόμος και έγκλημα
*Δικαστήριο στο Πακιστάν απαγγέλλει κατηγορίες εναντίον 2 αξιωματικών της αστυνομίας και 5 ύποπτων μελών των Ταλιμπάν, τα οποία κατηγορούνται για τη δολοφονία της πρώην Πρωθυπουργού, Μπεναζίρ Μπούτο. (''Dawn'')

;Αθλητισμός
*Η Αλ-Σαντ κατακτά το Ασιατικό Τσάμπιονς Λιγκ ποδοσφαίρου (AFC Champions League) επικρατώντας της Γέονμπουκ Χιουντάι Μότορς με 4-2 στα πέναλτι (κανονικός αγώνας 2-2) στον τελικό. (AFC)

## 6 Νοεμβρίου

;Πολιτική και εκλογές
* Υπό την προεδρία του Προέδρου της Δημοκρατίας Κάρολου Παπούλια, συναντώνται ο Πρωθυπουργός Γιώργος Παπανδρέου με τον αρχηγό της αξιωματικής αντιπολίτευσης, Αντώνη Σαμαρά στο Προεδρικό Μέγαρο. Κατά τη διάρκεια της συνάντησης συμφωνείται ο σχηματισμός ενιαίας κυβέρνησης συνεργασίας με στόχο να οδηγήσει άμεσα τη χώρα σε εκλογές, έπειτα από την υλοποίηση των αποφάσεων που συμφωνήθηκαν στις 26 Οκτωβρίου. Ο Γιώργος Παπανδρέου έχει ξεκαθαρίσει ότι δεν θα ηγηθεί της νέας κυβέρνησης. (Ναυτεμπορική)
*Στις κάλπες για τον δεύτερο γύρο των προεδρικών εκλογών προσέρχονται οι ψηφοφόροι στη Γουατεμάλα, με τον πρώην στρατιωτικό Ότο Πέρες να είναι φαβορί για τη νίκη. (Global Post)
**Ο Πέρες Μολίνα εκλέγεται Πρόεδρος με ποσοστό 55,2% των ψήφων έναντι 44,8% του αντιπάλου του, του επιχειρηματία Μανουέλ Μπαλντισόν, ο οποίος υποστηρίχθηκε από την Κεντροδεξιά. (Πρώτο Θέμα)
*Στη Νικαράγουα, οι πολίτες ψηφίζουν στις προεδρικές εκλογές, με τον Πρόεδρο Ντανιέλ Ορτέγα να εκλέγεται για τρίτη συνεχή φορά με ποσοστό 63% των ψήφων έναντι 25% για τον αντίπαλό του, Ορτέγα Φάμπιο Γκαδέα. (SF Gate) (Ελευθεροτυπία)

;Τραγωδίες
*Από κατολισθήσεις στην Κολομβία σκοτώνονται 18 και τραυματίζονται δεκάδες άνθρωποι. (CNN)

;Επιστήμη
*Ο μεγαλύτερος σεισμός στην ιστορία της Οκλαχόμα μεγέθους 5,6 βαθμών της κλίμακας Ρίχτερ προκαλεί σημαντικές υλικές ζημιές. (USGS)  (Fox News)

;Πολιτισμός και τέχνες
*Μις Κόσμος στέφεται στο Λονδίνο η Ίβιαν Σάρκος από τη Βενεζουέλα. (Ιστότοπος Μις Κόσμος)
*Η 22χρονη Φερνάντα Κορνέχο από τον Ισημερινό εκλέγεται Miss International στον διαγωνισμό ομορφιάς στο Τσενγκντού της Κίνας. (El Universo)(ισπανικά)

;Αθλητισμός
*Αρχίζει ο διεθνής Μαραθώνιος της Νέας Υόρκης με τη συμμετοχή περισσότερων από 45.000 δρομέων. Νικητής στους άνδρες αναδεικνύεται ο Κενυάτης Τζέφρι Μουτάι και στις γυναίκες η Φάιρχιγουοτ Ντάντο από την Αιθιοπία. (Fox News) (Huffington Post)

## 7 Νοεμβρίου

;Πολιτική και εκλογές
*Μια ημέρα μετά τη συμφωνία κυβέρνησης και αντιπολίτευσης για σχηματισμό μεταβατικής κυβέρνησης στην Ελλάδα, ανακοινώνεται ότι συμφωνήθηκε το όνομα του νέου Πρωθυπουργού. Για τις 19 Φεβρουαρίου ορίζονται οι επόμενες εκλογές.(Έθνος)
*Στο Σασκάτσουαν του Καναδά διεξάγονται βουλευτικές εκλογές. Το Κόμμα του Σασκατσίουαν, του Μπραντ Γουόλ κερδίζει σαρωτική νίκη. (CBC News)

;Νόμος και έγκλημα
*Αρχίζει στο Παρίσι η δεύτερη δίκη του κατηγορούμενου για σωρεία τρομοκρατικών επιθέσεων Ίλιτς Ραμίρες Σάντσες, γνωστού ως "Κάρλος το Τσακάλι". (Τα Νέα)
*Ένοχος για ανθρωποκτονία κρίνεται από δικαστήριο στις ΗΠΑ ο γιατρός του Μάικλ Τζάκσον, Κόνραντ Μάρεϊ. (''USA Today'')

;Τραγωδίες
*Τουλάχιστον 10 άτομα χάνουν τη ζωή τους από πλημμύρες που πλήττουν τη Γαλλία και την Ιταλία. (Sigma Live)

## 8 Νοεμβρίου
;Ένοπλες συγκρούσεις και επιθέσεις
*Συριακή εξέγερση 2011:
**Η συριακή κυβέρνηση συνεχίζει την καταστολή εναντίον των διαδηλωτών στην πόλη Χομς, σκοτώνοντας δεκάδες πολίτες. (Al Jazeera)
**Τα Ηνωμένα Έθνη αναφέρουν ότι ο αριθμός των νεκρών κατά την οκτάμηνη εξέγερση στη Συρία έφτασε τους 3.500. (BBC)

;Οικονομία
*Η Ρωσία ξεκινά τη διανομή φυσικού αερίου για εμπορική εκμετάλλευση προς την Κεντρική Ευρώπη, μέσω του αγωγού Nord Stream, που είναι ο μεγαλύτερος υποθαλάσσιος αγωγός στον κόσμο.(The Local) 

;Τραγωδίες
*Τουλάχιστον 16 άτομα σκοτώνονται σε πανικό στη διάρκεια θρησκευτικού φεστιβάλ στην πόλη Χαριντουάρ της Ινδίας. (CNN)

;Πολιτική και εκλογές
*Η Γερουσία στην Αυστραλία ψηφίζει υπέρ της εισαγωγής ενός φόρου στα αέρια του άνθρακα.
(''The West Australian'' μέσω Yahoo! 7 News)
*Σίλβιο Μπερλουσκόνι
**Ο Ιταλός Πρωθυπουργός Σίλβιο Μπερλουσκόνι λαμβάνει οριακά ψήφο εμπιστοσύνης από το Κοινοβούλιο, ωστόσο χάνει την κοινοβουλευτική του πλειοψηφία, με πολιτικούς της κυβερνούσας συμμαχίας και της αντιπολίτευσης να τον καλούν σε παραίτηση. (Reuters) 
**Ο Μπερλουσκόνι ανακοινώνει ότι θα παραιτηθεί μόλις το Κοινοβούλιο ψηφίσει τον προϋπολογισμό. (Reuters) 
*Στη Λιβερία, διεξάγεται ο δεύτερος γύρος των προεδρικών εκλογών. Η νυν Πρόεδρος, Έλεν Τζόνσον-Σίρλιφ αναμένεται να εκλεγεί ξανά.(''Wall Street Journal'')

;Αθλητισμός
*Στο κρίκετ, ο Ινδός Σατσίν Τεντουλκάρ γίνεται ο πρώτος παίκτης στην ιστορία που σκοράρει 15.000 Test runs. (''The Guardian'')

## 9 Νοεμβρίου

;Πολιτική και εκλογές
*Χιλιάδες φοιτητές κάνουν πορεία στο κέντρο του Λονδίνου διαμαρτυρόμενοι για την αύξηση στα πανεπιστημιακά δίδακτρα. (BBC)
*Ο Εντ Λι εκλέγεται δήμαρχος του Σαν Φρανσίσκο στην Καλιφόρνια των ΗΠΑ. Ο Λι είναι ο πρώτος Αμερικανός ασιατικής καταγωγής που γίνεται δήμαρχος του Σαν Φρανσίσκο. (''San Francisco Chronicle'')

;Τέχνες και πολιτισμός
*Η Τέιλορ Σουίφτ κερδίζει το βραβείο του Διασκεδαστή της Χρονιάς κατά την απονομή των Αμερικανικών Μουσικών Βραβείων της Κάντρι Μουσικής.
(Country Music Association Awards). (''USA Today'') 

;Οικονομία
*Το κόστος δανεισμού της Ιταλίας φτάνει σε επίπεδα ρεκόρ, με τα επιτόκια των 10ετών ομολόγων να ξεπερνούν το 7% 
(BBC)

;Τραγωδίες
*Σεισμός μεγέθους 5,7 βαθμών της κλίμακας Ρίχτερ πλήττει το Βαν της Τουρκίας, με αποτέλεσμα την κατάρρευση πολλών κτηρίων. Η δόνηση έρχεται να προστεθεί στον καταστροφικό σεισμό των 7,1 Ρίχτερ, που συνέβη τον περασμένο μήνα. (''USA Today'')  (BBC)

;Επιστήμη
*Ολλανδοί επιστήμονες κατασκεύασαν ένα νανοσκοπικό ηλεκτρικό αυτοκίνητο, φτιαγμένο από απλά μόρια. Πρόκειται για το μικρότερο αυτοκίνητο στον κόσμο τη σημερινή εποχή. (BBC) (AdelaideNow)

## 10 Νοεμβρίου

;Οικονομία
*Το νοσοκομείο Χίντσινγκμπρουκ στην αγγλική κομητεία του Κέμπριτζσαϊρ γίνεται το πρώτο νοσοκομείο της Εθνικής Υπηρεσίας Υγείας που διοικείται από ιδιώτες. Η Healthcare partnership Circle εξασφάλισε 10ετές συμβόλαιο και θα αναλάβει τη διοίκηση του νοσοκομείου το Φεβρουάριο του 2012. (BBC) 

;Νόμος και έγκλημα
*Επικυρώνεται από το Ανώτατο Δικαστήριο του Ισραήλ η ποινή φυλάκισης 7 ετών για βιασμό που είχε επιβληθεί στον πρώην Προέδρο, Μοσέ Κατσάβ.(BBC) (''The Jerusalem Post'')

;Πολιτική και εκλογές
*Ο Λουκάς Παπαδήμος διορίζεται Πρωθυπουργός της Ελλάδας, επικεφαλής της κυβέρνησης συνεργασίας, με σκοπό την επίλυση της δημοσιονομικής κρίσης. (BBC) (''New York Times'') (CNN)
*Παραιτείται ο Πρόεδρος του Ναούρου, Μάρκους Στίβεν, εν μέσω καταγγελιών για διαφθορά, και αντικαθίσταται από τον Φρέντερικ Πίτσερ. (ABC)
*Επιβεβαιώνεται από Λίβυο απεσταλμένο του Αραβικού Συνδέσμου ότι ο Ιρανο-Λιβανέζος λόγιος Μούσα αλ-Σαντρ εκτελέστηκε από τον δικτάτορα Μοαμάρ Καντάφι το 1978. (PressTV) 
*Στη Λιβερία, η σημερινή Πρόεδρος, Έλεν Τζόνσον Σίρλιφ, ανακηρύσσεται νικήτρια των γενικών εκλογών, με ποσοστό 90% των ψήφων, έπειτα από αποχή που αποφασίζει ο ηγέτης της αντιπολίτευσης Γουίνστον Τάμπμαν. (''Huffington Post'')

## 11 Νοεμβρίου

;Ένοπλες συγκρούσεις και επιθέσεις
*Εξέγερση στην Υεμένη το 2011: 7 άτομα σκοτώνονται κατά τον βομβαρδισμό της πόλης Τάεζ από δυνάμεις που πρόσκεινται στον Πρόεδρο Αλί Αμπντουλάχ Σαλέχ, ενώ άλλα 32 τραυματίζονται. (''Al-Arabiya'') (CNN)

;Τέχνες και πολιτισμός
*Το ηλεκτρονικό παιχνίδι *[[Modern Warfare 3]]*,που κυκλοφορεί από την Activision, πουλά περισσότερα από 6,5 εκατομμύρια αντίτυπα στη Βόρεια Αμερική και στο Ηνωμένο Βασίλειο, πετυχαίνοντας ένα νέο ρεκόρ. (''Los Angeles Times'')

;Νόμος και έγκλημα
*Το Ανώτατο Δικαστήριο της Παπούα Νέας Γουινέας διατάσσει τη σύλληψη του αντιπροέδρου της κυβέρνησης Μπέλντεν Νάμαχ και του γενικού εισαγγελέα Άλαν Μάρατ, με τις κατηγορίες της περιφρόνησης του δικαστηρίου. (AAP μέσω Yahoo News Australia)

;Πολιτική και εκλογές
*Ο Μάικλ Χίγκινς ορκίζεται ως ο 9ος Πρόεδρος της Ιρλανδίας. (RTÉ)
*Παραιτείται ο Ντάνι Φίλιπ από την πρωθυπουργία των Νήσων του Σολομώντα προτού ψηφιστεί από το Κοινοβούλιο μια πρόταση μομφής. (ABC News Australia)
*Ο Λουκάς Παπαδήμος ορκίζεται Πρωθυπουργός της Ελλάδας. (Reuters διά ''Sydney Morning Herald'')
*Η ιταλική Γερουσία εγκρίνει τα σκληρά μέτρα λιτότητας που απαιτεί η ΕΕ.(Reuters διά ''Sydney Morning Herald'')

;Αθλητισμός
*Η Χρυσή Ακτή στην πολιτεία της Κουίνσλαντ επιλέγεται ως η διοργανώτρια πόλη των Αγώνων της Κοινοπολιτείας για το 
2018. (''The Australian'')

## 12 Νοεμβρίου

;Διεθνείς σχέσεις
*Αρχίζει στη Χονολουλού των ΗΠΑ η σύνοδος κορυφής των ηγετών από τις χώρες της Ασίας και του Ειρηνικού. (''Wall Street Journal'')
*Ο Αραβικός Σύνδεσμος αποφασίζει να ανασταλεί η ένταξη της Συρίας, αναφορικά με τη βίαια καταστολή της εξέγερσης στη Συρία. Πολλές χώρες ανακαλούν τους πρεσβευτές τους. (AP διά NDTV) (''The Washington Post'') (''The Jerusalem Post'')

;Πολιτική
*Ο Σίλβιο Μπερλουσκόνι παραιτείται από Πρωθυπουργός της Ιταλίας. (''BBC News''), (Reuters) , (The Independent)

;Αθλητισμός
*Η Ένωση Διεθνών Ομοσπονδιών του Στίβου ανακηρύσσει Αθλητές του Κόσμου για τη χρονιά 2011 τον Γιουσέιν Μπολτ από την Τζαμάικα στους άνδρες και την Αυστραλή Σάλι Πέτερσον. (IAAF)

## 13 Νοεμβρίου
;Ένοπλες συγκρούσεις και επιθέσεις
*Τουλάχιστον 6 άτομα σκοτώνονται και άλλα 4 τραυματίζονται έπειτα από έκρηξη βόμβας σε κάρο που έσερνε γάιδαρο στο Μάστακ του Πακιστάν.(AFP via Google News)

;Νόμος και έγκλημα
*Ο αντιπρόεδρος της Κυβέρνησης της Παπούα Νέας Γουινέας Μπέλντεν Νάμαχ, και ο εισαγγελέας Άλαν Μάρατ συμφωνούν να παραδοθούν στην αστυνομία, έπειτα από απόφαση του Ανωτάτου Δικαστηρίου της χώρας. (News Limited)
*Η αστυνομία στην πόλη Πόρτλαντ των ΗΠΑ στο Όρεγκον διαλύει το κίνημα Καταλάβατε το Πόρτλαντ, με αποτέλεσμα τη σύλληψη 50 ατόμων. (Reuters) 

;Πολιτική και εκλογές
*Προεδρικές εκλογές διεξάγονται στην αποσχισθείσα περιοχή της Γεωργίας, Νότια Οσετία και επίσης ένα δημοψήφισμα.
(RIA)
*Στην Ιταλία ο Πρόεδρος Τζόρτζιο Ναπολιτάνο διορίζει στην πρωθυπουργία τον Μάριο Μόντι. (CNN Money)

## 14 Νοεμβρίου
;Τέχνες και πολιτισμός
*Η βρετανική τηλεοπτική σαπουνόπερα *[[Coronation Street]]* γίνεται η πρώτη τηλεοπτική εκπομπή του κύριου προγράμματος στο Ηνωμένο Βασίλειο που χρησιμοποιεί τις διαφημίσεις προϊόντων έπειτα από την υπογραφή με την Nationwide Building Society. Σε ένα επεισόδιο μια αυτόματη ταμειακή μηχανή της Nationwide διαφημίζεται. (Sky News)

;Τραγωδίες
*Ο αριθμός των θυμάτων από τις πλημμύρες στην Ταϊλάνδη ανέρχεται στους 562. (''Bangkok Post'')

;Διεθνείς σχέσεις
*Το Εθνικό Μεταβατικό Συμβούλιο της Λιβύης επικρίνει τη χορήγηση ασύλου από τον Νίγηρα προς το γιο του ανατραπέντος δικτάτορα Μοαμάρ Καντάφι, Σααντί Καντάφι, ο οποίος καταζητείται από την Interpol. (CNN) 
*Απελευθερώνονται οι 3 Γάλλοι εργάτες αρωγής, που είχαν απαχθεί στην Υεμένη τον περασμένο Μάιο. (Associated Press)

;Νόμος και έγκλημα
*Αρχίζει στη Νορβηγία η δίκη του Άντερς Μπρέιβικ για τρομοκρατία. (DR.dk)

## 15 Νοεμβρίου
;Ένοπλες συγκρούσεις και επιθέσεις
*Έπειτα από μήνες βίαιων διαδηλώσεων εναντίον της 33χρονης διακυβέρνησής του, ο Πρόεδρος της Υεμένης Αλί Αμπντουλάχ Σαλέχ δηλώνει ότι θα παραιτηθεί εντός 90 ημερών.(CNN) 

;Πολιτική
*Ανοίγει στην Ντόχα η πρώτη σύνοδος κορυφής του Φόρουμ των Χωρών Εξαγωγών Αερίου. (''Gulf Times'') (Trend News Agency)
*Το Ναουρού αποκτά τον τρίτο του Πρόεδρο σε διάστημα λιγότερο από μία εβδομάδα, καθώς ο Πρόεδρος Φρέντι Πίτσερ, στην εξουσία επί 6 ημέρες, ανατρέπεται με 9 ψήφους υπέρ έναντι 8 κατά σε πρόταση μομφής. Νέος Πρόεδρος ορκίζεται ο Σπρεντ Νταμπουίντο. (''Sydney Morning Herald'')

## 16 Νοεμβρίου
;Ένοπλες συγκρούσεις και επιθέσεις
* Εξέγερση στη Συρία το 2011:
**Ο αντιπολιτευόμενος Στρατός της Ελεύθερης Συρίας σκοτώνει τουλάχιστον 8 Σύρους στρατιώτες σε επιθέσεις εναντίον βάσεων κοντά στη Δαμασκό και εναντίον άλλων στόχων στη χώρα. (''Times of India'') (CNN)
**Η Γαλλία ανακαλεί τον πρεσβευτή της στη Συρία έπειτα από επιθέσεις εναντίον διπλωματικών αποστολών και την κλιμακούμενη βία εναντίον του Προέδρου Άσαντ. (Ynetnews) (''Times of India'')

;Τραγωδίες
*Από μετωπική σύγκρουση ενός υπερφορτωμένου σχολικού λεωφορείου με φορτηγό σκοτώνονται 20 άτομα, ανάμεσα στα οποία και 18 παιδιά στην Επαρχία Γκανζού της βορειοδυτικής Κίνας. (CNN)

;Πολιτική
*Ο Μάριο Μόντι ορκίζεται Πρωθυπουργός της Ιταλίας και προσωρινός υπουργός Οικονομικών. (''Business Week'') (CNN)
*Εκλέγεται ο Γκόρντον Λίλο Ντάρσι στην πρωθυπουργία των Νήσων του Σολομώντα από τον Εθνικό Συνασπισμό για τις Μεταρρυθμίσεις και την Πρόοδο με κοινοβουλευτική πλειοψηφία 29-20 επί του Μίλνερ Τοζάκα. (''Solomon Times'')
*Ο νέος Πρωθυπουργός της Ελλάδας Λουκάς Παπαδήμος, κερδίζει ψήφο εμπιστοσύνης στη Βουλή, ανοίγοντας το δρόμο για το σχηματισμό κυβέρνησης εθνικής ενότητας με σκοπό την επαναφορά της οικονομικής σταθερότητας στην Ελλάδα. (CNN)

## 17 Νοεμβρίου
;Ένοπλες συγκρούσεις και επιθέσεις
*Οι Πρόεδροι της Κένυας, Σομαλίας και Ουγκάντα συναντώνται στο Ναϊρόμπι με σκοπό τη διεξαγωγή συντονισμένων επιχειρήσεων εναντίον της σομαλικής τρομοκρατικής ομάδας Αλ-Σαμπάαμπ. (CNN)

;Πολιτισμός
*Ανακαλύπτεται από Σουηδούς δύτες το κουφάρι του πολεμικού πλοίου *Svärdet*, που βυθίστηκε το 1676 κατά τη διάρκεια της Ναυμαχίας της Έλαντ. (Discovery) 

;Νόμος και έγκλημα
*Απαγγέλλονται κατηγορίες για απόπειρα δολοφονίας του Προέδρου των ΗΠΑ Μπαράκ Ομπάμα εναντίον του Όσκαρ Ραμίρο Ορτέγκα-Ερνάντες από το Άινταχο, έπειτα από την ανακάλυψη 2 σφαιρών έξω από τον Λευκό Οίκο. Ο Ομπάμα και η Πρώτη Κυρία δεν ήταν παρόντες τη στιγμή της ύποπτης επίθεσης. (''New York Times'')

;Διεθνείς σχέσεις
*Ιδρύεται στην Απία της Σαμόα η Ομάδα Ηγετών της Πολυνησίας, μια νέα 8μελής ομάδα περιφερειακής συνεργασίας. (Radio New Zealand International)
*Πληροφορίες αναφέρουν ότι γύρω στα 14.000 βορειοκορεάτικες στολές για τα χημικά όπλα, που πιστεύεται ότι είχαν προορισμό τη Συρία, κατασχέθηκαν από τις ελληνικές αρχές το Νοέμβριο του 2009. (Space Daily)

;Πολιτική
*Η Βουλή των Αντιπροσώπων των ΗΠΑ εξετάζει για πρώτη φορά το ενδεχόμενο να λογοκρίνει το Διαδίκτυο με την Πράξη Stop Online Piracy Act. (''Washington Post'')
*Ο Πρόεδρος της Νικαράγουα Ντανιέλ Ορτέγα ανακηρύσσεται νικητής των γενικών εκλογών, ενώ οι αντίπαλοί του αμφισβητούν τα αποτελέσματα. (CNN)

;Επιστήμη
*Το μη επανδρωμένο κινέζικο διαστημόπλοιο Shenzhou 8 επιστρέφει στη Γη με ασφάλεια και προσγειώνεται στην Αυτόνομη Περιοχή της Εσωτερικής Μογγολίας. (Xinhua)

## 18 Νοεμβρίου
;Νόμος και έγκλημα
*Συλλαμβάνεται με την κατηγορία της εκλογικής νοθείας η πρώην Πρόεδρος των Φιλιππίνων, Γκλόρια Μακαπαγκάλ-Αρόγιο. (BBC)
*Ανοίγει ξανά από τις αστυνομικές αρχές του Λος Άντζελες η υπόθεση του πνιγμού της ηθοποιού Νάταλι Γουντ το 1981, έπειτα από την ανακάλυψη νέων στοιχείων. (BBC)

## 19 Νοεμβρίου
;Ένοπλες συγκρούσεις και επιθέσεις
*Εξέγερση στη Συρία το 2011: Τουλάχιστον 19 άτομα σκοτώνονται από δυνάμεις ασφαλείας καθώς συνεχίζονται οι διαδηλώσεις εναντίον του καθεστώτος του Προέδρου Μπασάρ αλ Άσαντ. (CNN)
*Συλλαμβάνεται στη Λιβύη ο γιος του Μοαμάρ Καντάφι, Σαΐφ αλ Ισλάμ Καντάφι, ο οποίος καταζητείται από το Διεθνές Ποινικό Δικαστήριο. (CNN) (BBC)

; Επιστήμη
*Οι ΗΠΑ πραγματοποιούν επιτυχή δοκιμή του νέου υπερηχητικού οπλικού συστήματος. (BBC)

## 20 Νοεμβρίου
;Ένοπλες συγκρούσεις και επιθέσεις
*Συνεχίζονται οι αντικυβερνητικές διαδηλώσεις στην Πλατεία Ταχρίρ στο Κάιρο με απολογισμό τουλάχιστον 13 άτομα και άλλα 900 τραυματίζονται. (BBC)

;Πολιτική και εκλογές
*Στις κάλπες για τις γενικές εκλογές προσέρχονται οι ψηφοφόροι στην Ισπανία, με το Λαϊκό Κόμμα της Κεντροδεξιάς να κατακτά την κοινοβουλευτική πλειοψηφία. (AP μέσω MSNBC) (BBC)

## 21 Νοεμβρίου
*Επανάσταση στην Αίγυπτο το 2011:
**Τουλάχιστον 11 άτομα σκοτώνονται σε συγκρούσεις ανάμεσα σε διαδηλωτές και σε δυνάμεις ασφαλείας στην Πλατεία Ταχρίρ στο Κάιρο. (BBC)
**Την παραίτησή της υποβάλλει η κυβέρνηση του Πρωθυπουργού Εσάμ Σαράφ, η οποία όμως δεν γίνεται αποδεκτή από το Ανώτατο Στρατιωτικό Συμβούλιο. (BBC) (Al Arabiya)

;Διεθνείς σχέσεις
*Οι ΗΠΑ, το Ηνωμένο Βασίλειο και ο Καναδάς επιβάλλουν επιπλέον κυρώσεις εναντίον του πυρηνικού προγράμματος του Ιράν.
(CNN)

;Πολιτική και εκλογές
*Στις κάλπες για τις γενικές εκλογές προσέρχονται οι ψηφοφόροι στα Νησιά Μάρσαλ. (Radio New Zealand)

## 22 Νοεμβρίου
;Οικονομία και επιχειρήσεις
*Η πολυεθνική εταιρεία δημόσιων μεταφορών Arriva κερδίζει ένα σημαντικό συμβόλαιο στη Στοκχόλμη της Σουηδίας. (Stockholm Transit &ndash; in Swedish)

;Πολιτική και εκλογές
*Ο Δήμαρχος της ιρλανδικής πόλης Νάας Ντάρεν Σκάλι παραιτείται έπειτα από το τελευταίο σκάνδαλο, που αφορά τις ραδιοφωνικές του δηλώσεις περί της "επιθετικής νοοτροπίας" των "μαύρων Αφρικανών". Οι ενέργειές του διερευνώνται από τις αστυνομικές αρχές. (RTE News) (''Daily Mail'') (''Irish Times'')

;Επιστήμη
*Ανακαλύπτεται από επιστήμονες στα ανοικτά των ακτών Παπούα Νέας Γουινέας το *[[Bulbophyllum nocturnum]]*, η πρώτη ορχιδέα που ανθίζει ακόμα και τη νύχτα. (BBC)

## 23 Νοεμβρίου
*Διαδηλώσεις στην Αίγυπτο το 2011: Για 5η ημέρα συνεχίζονται στην Πλατεία Ταχρίρ στο Κάιρο οι αντικυβερνητικές διαδηλώσεις, με απολογισμό
35 νεκρούς και περισσότερους από 3.200 τραυματίες. (CNN)

;Τραγωδίες
*Σε συντριβή αεροσκάφους στα Όρη Σουπερστίσιον της πολιτείας Αριζόνα των ΗΠΑ, σκοτώνονται 6 άτομα, ανάμεσα στα οποία και 3 παιδιά. (''Sydney Morning Herald'')

;Διεθνείς σχέσεις
*Οι ΗΠΑ αποσύρονται από τη Συνθήκη των Συμβατικών Ενόπλων Δυνάμεων στην Ευρώπη του 1990, μόλις 4 χρόνια μετά την ανάλογη απόφαση της Ρωσίας. (Spacewar)

;Επιστήμη
*Η Ευρωπαϊκή Διαστημική Υπηρεσία ισχυρίζεται ότι είχε επαφές με τη ρωσική διαστημική συσκευή Fobos-Grunt, 2 ημέρες μετά το κλείσιμο του παραθύρου της συσκευής που πρόκειται να εκτοξευτεί προς τον πλανήτη Άρη. (Discovery.com) 

## 24 Νοεμβρίου
;Ένοπλες συγκρούσεις και επιθέσεις
*Από έκρηξη βομβών στη Βασόρα του Ιράκ, σκοτώνονται τουλάχιστον 19 άνθρωποι και άλλοι 67 τραυματίζονται. (CNN)

;Πολιτική και εκλογές
*Παραιτείται ο Χάρι Τζένκινς, Πρόεδρος της Βουλής των Αντιπροσώπων στην Αυστραλία και τον διαδέχεται ο βουλευτής της αντιπολίτευσης, Πίτερ Σλίπερ. (''The Australian'') (''The Australian'')

## 25 Νοεμβρίου

;Αρχαιολογία
*Στην Αυστραλία βρέθηκε αγκίστρι 23.000 ετών, το αρχαιότερο στον κόσμο Τα Νέα, Πρώτο Θέμα

;Πολιτική
*Οι ψηφοφόροι στο Μαρόκο προσέρχονται στις κάλπες για τις βουλευτικές εκλογές, με το Κόμμα Δικαιοσύνης και Ανάπτυξης να κερδίζει τη νίκη. (CNN) (Reuters) 
*Ο Καμάλ Γκανζούρι διορίζεται Πρωθυπουργός της Αιγύπτου στη θέση του παραιτηθέντος Εσάμ Σαράφ. (VoA) 

## 26 Νοεμβρίου
;Ένοπλες συγκρούσεις και επιθέσεις
*Σε επίθεση ελικοπτέρου του NATO σε μπλόκο σκοτώνονται 26 στρατιώτες. (CNN)

;Πολιτική και εκλογές
*Γενικές εκλογές στη Νέα Ζηλανδία και δημοψήφισμα για τη μέθοδο ψηφοφορίας το 2011:
**Στις κάλπες για τις γενικές εκλογές προσέρχονται οι ψηφοφόροι στη Νέα Ζηλανδία και ταυτόχρονα διεξάγεται δημοψήφισμα. (NZ Stuff) 
**Το Εθνικό Κόμμα της Νέας Ζηλανδίας, με ηγέτη τον Πρωθυπουργό Τζον Κέι κερδίζει 60 έδρες, μία έδρα λιγότερη από την απαιτούμενη πλειοψηφία. Θα σχηματιστεί κυβέρνηση συνασπισμού ανάμεσα στην ACT New Zealand και στο Κόμμα Ενωμένο Μέλλον Νέας Ζηλανδίας μαζί με το κυβερνών κόμμα. (Television New Zealand)
**Με βάση τα αποτελέσματα του δημοψηφίσματος το σύστημα της μικτής αναλογικής κερδίζει την πλειοψηφία των εδρών. (''The Dominion Post'' via New Zealand Stuff)

;Επιστήμη
*Εκτοξεύεται από τη NASA το ρομποτικό Επιστημονικό Εργαστήριο για τον Άρη (Mars Science Laboratory) που θα διερευνήσει αν υπάρχει ή όχι ζωή στον "Κόκκινο Πλανήτη". (BBC)

;Αθλητισμός
*Ιδιοκτήτες και παίκτες του NBA καταλήγουν σε συμφωνία για τον τερματισμό του λοκ άουτ που άρχισε πριν 149 ημέρες, ξεκινώντας την αγωνιστική περίοδο του ΝΒΑ για το 2011-12 στις 25 Δεκεμβρίου 2011. (ESPN)

## 27 Νοεμβρίου
;Τραγωδίες
*Από βύθιση του φορτηγού πλοίου MV *Swanland* στην Ιρλανδική θάλασσα διασώζονται τα 2 από τα 8 μέλη του πληρώματος.
(BBC)

;Διεθνείς σχέσεις
*Εγκρίνεται από τον Αραβικό Σύνδεσμο η επιβολή νέων κυρώσεων εναντίον της Συρίας, ενώ κλιμακώνεται η βίαια εξέγερση στη χώρα. Για "μέτρο χωρίς προηγούμενο" κάνει λόγο η συριακή κυβέρνηση. (''The Telegraph'')

## 28 Νοεμβρίου
;Ένοπλες συγκρούσεις και επιθέσεις
*Εξέγερση στην Υεμένη το 2011: Τουλάχιστον 25 άτομα σκοτώνονται σε συγκρούσεις ανάμεσα σε ομάδες Σουνιτών και Σιιτών στην Υεμένη.
(Al-Jazeera) 

;Διεθνείς σχέσεις
*Η κυβέρνηση του Σουδάν απελαύνει τον Κενυάτη πρεσβευτή, έπειτα από την απόφαση του Ανωτάτου Δικαστηρίου της Κένυα για τη σύλληψη του Σουδανού Προέδρου Ομάρ αλ-Μπασίρ, εάν εισέλθει στην Κένυα. (CNN)
*Αρχίζει στο Ντέρμπαν της Νότιας Αφρικής η διάσκεψη των Ηνωμένων Εθνών για τις κλιματικές αλλαγές (γνωστή και ως COP 17). (Joburg.org.za) 

;Πολιτική και εκλογές 
*Στις κάλπες για τον πρώτο γύρο των βουλευτικών εκλογών στην Αίγυπτο προσέρχονται οι ψηφοφόροι. (Reuters)
*Παραιτούνται ο Πρωθυπουργός του Κουβέιτ, Σεΐχης Νασέρ Μοχάμετ αλ Αχμέντ αλ Σαμπάχ και η κυβέρνησή του, έπειτα από την κατάληψη του κτηρίου του Κοινοβουλίου από διαδηλωτές.(Reuters μέσω ABC News Australia)
*Διεξάγονται γενικές εκλογές στη Λαϊκή Δημοκρατία του Κονγκό, με επεισόδια εκλογικής βίας να λαμβάνουν χώρα. (''Wall Street Journal'')

## 29 Νοεμβρίου
;Οικονομία και επιχειρήσεις 
*Η 4η μεγαλύτερη αεροπορική εταιρεία στον κόσμο, η American Airlines κάνει αίτηση χρεοκοπίας. (CNN) (Reuters) 

;Νόμος και έγκλημα
*Σε φυλάκιση 4 ετών καταδικάζεται ο γιατρός του Μάικλ Τζάκσον, Κόνραντ Μάρεϊ για φόνο εξ αμελείας το 2009. (CNN), (AP via ''Sydney Morning Herald'')
*Ο Άντερς Μπέριγκ Μπρέιβικ κηρύσσεται από το δικαστήριο ως διανοητικά ανάπηρος όταν διέπραξε τις επιθέσεις στη Νορβηγία που στοίχισαν τη ζωή σε 77 άτομα. (''The Telegraph'')

## 30 Νοεμβρίου
;Οικονομία
*Γύρω στα 2 εκατομμύρια δημόσιοι υπάλληλοι στο Ηνωμένο Βασίλειο κατέρχονται σε 24ωρη απεργία αναφορικά με τα νέα συνταξιοδοτικά μέτρα. Σχολεία, αεροδρόμια, νοσοκομεία, λιμάνια και κυβερνητικά κτήρια παραμένουν κλειστά σε ολόκληρη τη χώρα. (BBC)

;Νόμος και έγκλημα
*Ανακοινώνεται ότι ο Λοράν Γκμπαγκμπό μεταφέρθηκε στο Διεθνές Ποινικό Δικαστήριο της Χάγης, για να δικαστεί για εγκλήματα κατά της ανθρωπότητας. (CNN) 

11